Weggesteekte skoene na 2 000 jaar gevind | Maroela Media
Meer as tweeduisend jaar gelede het iemand sewe skoene in 'n kruik gesit en dit in die smal spasie tussen twee mure van 'n tempel weggesteek.
Destyds is Egipte deur heersers van Griekse herkoms regeer, waarvan Cleopatra een was.
Die skoene was twee paar kinderskoene (nommer sewes) wat in 'n groter skoen geplaas was, en 'n paar nommer neges van iemand wat mank geloop het.
Die skoene is deftige ingevoerde skoene wat ander mense twee keer sou laat kyk, vermoedelik van beesvel gemaak. Hulle was toe hulle gevind is nog in 'n puik toestand en heeltemal buigbaar. Na hulle uitgehaal is, het hulle egter heeltemal bros geword en is nou besonder broos.
Die skoene is in 2004 deur Italiaanse argeoloë ontdek. Dit het nou eers aan die lig gekom toe die kenner van Egiptiese skoeisel, André Veldmeijer, toegang tot foto's gekry het en hy in die Amerikaanse Journal of the American Research Center in Egipte hieroor geskryf het.